# LUGUPEETUD LAPSEVANEM!

Mitmed uuringud on kinnitanud, et nii vanemad kui ka lapsed hindavad harilikult Soome alushariduse ja lapsehoiu kvaliteeti kõrgeks. Vanemad ja lapsed on harilikult lastehoiuga rahul. Siiski on palju asju mida saab ja tuleb parandada. Alushariduse ja lapsehoiu arendustegevus on pidev protsess. Projekti *Alushariduse ja lapsehoiu progressiivne tagasiside* esmaseks eesmärgiks on läbi viia põhjalik uuring alushariduse kohta, millega lapsed igapäevaselt kokku puutuvad. Teiseks saavad kasvatajad uurimistulemuste põhjal tagasisidet, mis aitab neil hariduse ja lapsehoiu kvaliteeti veelgi täiustada.

Selle uuringu käigus jälgitakse ja intervjueeritakse juhuslikult valitud lapsi ning hinnatakse nende tegevusi. Lapsi jälgides kogume teavet nende igapäevaste kogemuste ja tegevuste kohta. Lapsi niisiis ei segata.

Vaatlus toimub kahel juhuslikult valitud päeval lapse rühmas. Iga 20 minuti järel jälgib uuringu assistent last ühe minuti. Lisaks sellele hindavad rühma kasvatajad ja lastehoiuasutuse juhataja omaenda tegevust, laste tegevust, õpikeskkonda ning õhustikku. Vaatlusandmete ja hindamisandmete kombineerimine võimaldab analüüsida neid elemente, mis on üksteisega tegelikkuses seotud, nt millist tüüpi keskkond näib olevat seotud laste õnnetunde või osalusega. Kui nende asjade kohta saadakse usaldusväärset teavet, saavad kasvatajad oma tegevust sihipärasel viisil täiustada.

Alates 2017. a septembrist kogutakse teie lapse lastehoiuasutuses (lasteaed, eelkool või kodune lastehoiuasutus) vaatlusandmeid. Igal aastal valitakse mitmes Soome kohalikus omavalitsuses selle uuringu osalejatakse juhuslikult ligikaudu 3000 last. Uurimisandmed on konfidentsiaalsed. Nimesid või muid isikuandmeid ei koguta ega panda kirja. Ainult vanemad, lapse kasvatajad ja vaatlust teostav uuringu assistent (kes on mõne teise asutuse lasteaiaõpetaja) teavad osalevate laste isikut ning seda teavet ei saadeta edasi. Vaatluse ajal töötavad rühma kasvatajad lastega tavapärasel viisil ja hoolitsevad nende heaolu eest. Vaatleja ei võta lastega ühendust.

Uuringu käigus järgitakse eetilise uurimistöö põhimõtteid. Uurimisandmetes ei võeta lapsi arvesse eraldi, vaid suured andmehulgad võimaldavad isegi väiksemaid arenguvaldkondi usaldusväärselt analüüsida. Andmeid analüüsitakse statistiliste meetodite alusel. Lisateavet leiate projekti veebilehelt: <http://blogs.helsinki.fi/orientate/>.

Uuringut toetab rahaliselt Soome Haridusamet. Lisaks kasutavad osalevad kohalikud omavalitsused projekti jaoks omaenda arenguraha. Uurimisandmeid kasutatakse nii kohalikes omavalitsustes kui ka Helsingi ülikoolis alushariduse ja lapsehoiu uurimistöös (kontaktandmed on toodud allpool). Kohalikud omavalitsused pääsevad anonüümsetele andmetele selle analüüsimiseks juurde, kuid ei saa üksikuid lastehoiuasutusi või lapsi jälgida. Anonüümsed andmed salvestatakse digitaalselt.

Selleks et iga lapse vaatenurka arvesse võtta ja et see uurimistulemustes kajastuks, küsime vanematelt luba, et nende laps võib uurimisprojektis osaleda. Iga lapse kogemused on olulised ning neid tuleb hariduse ja lapsehoiu pakkumisel arvesse võtta. Uuringu tulemusi kasutatakse alushariduse ja lapsehoiu täiustamiseks ning vanemaid hoitakse üldjuhul igas kohalikus omavalitsuses läbi viidava arendustööga kursis.

Laps ei osale projektis ilma vanema loata. Osalemine on täiesti vabatahtlik ja vanemad võivad igal ajal ilma põhjust selgitamata projektis osalemisest loobuda. Võimalik keeldumine ei põhjusta lapsele ega perele kahju. Anonüümseid uurimisandmeid kogutakse, talletatakse ja analüüsitakse eetiliste uurimispõhimõtete alusel. Anonüümsed uurimisandmed kantakse jätku-uuringute jaoks Helsingi ülikooli registrisse.

Palun tagastage loa vorm oma lapse kasvatajale.

**Parimate soovidega**

Jyrki Reunamo, filosoofiadoktor, põhiuurija

Kasvatusteaduste õppetool

Haridusteaduskond

Helsingi ülikool

jyrki.reunamo@helsinki.fi

**Kontaktisikud erinevates kohalikes omavalitsustes:**
Espoo varpu.ojala@espoo.fi
Helsinki nina.onufriew@hel.fi
Hämeenlinna taru.terho@hmledu.fi

Joensuu mikko.tiihonen@joensuu.fi
Järvenpää taija.polkki@jarvenpaa.fi

Kangasala niina.kettunen-niemi@kangasala.f
Kerava heli.soderqvist@kerava.fi
Kouvola paivi.h.virtanen@kouvola.fi
Mäntsälä tuija.kukkonen@mantsala.fi
Nurmijärvi marita.kayhko@nurmijarvi.fi
Sipoo petra.salomaa@sipoo.fi
Turku ulla.soukainen@turku.fi
Vantaa tiina-liisa.akerfelt@vantaa.fi

# nõusoleku vorm

Uurimis- ja arendusprojekti Alus*hariduse ja lapsehoiu progressiivne tagasiside* käigus kogutakse andmeid lastehoiuasutuses olevate laste tegevuste jälgimise, nende tegevuste hindamise ning laste intervjueerimise teel. Andmed salvestatakse digitaalselt.

Vaatlusandmed kombineeritakse kasvatajate ja lastehoiuasutuse juhataja hinnangutega oma töö ning õpikeskkonna kohta, et analüüsida seoseid laste kogemuste ja kasvatuslike lähenemiste vahel. See võimaldab alusharidust ja lapsehoidu täiustada lapsi kaasaval viisil.

Laps ei osale projektis ilma vanema loata. Osalemine on täiesti vabatahtlik ja vanemad võivad igal ajal ilma põhjust selgitamata projektis osalemisest loobuda. Võimalik keeldumine ei põhjusta lapsele ega perele kahju. Anonüümseid uurimisandmeid kogutakse, talletatakse ja analüüsitakse eetiliste uurimispõhimõtete alusel. Anonüümsed uurimisandmed kantakse jätku-uuringute jaoks Helsingi ülikooli registrisse.

Minu laps\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ võib osaleda uuringus *Alushariduse ja lapsehoiu progressiivne tagasiside* ajavahemikul 2018–2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Koht ja kuupäev

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Allkiri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Nimi trükitähtedega